**Sognepræst i Nørremarks Pastorat, Vejle Provsti, Haderslev Stift**

Stillingen som overenskomstansat sognepræst i Nørremarks Pastorat, Vejle Provsti er ledig til besættelse den 1. maj 2025*.*

Ud over sognepræstestillingen i Nørremarks Pastorat er der en forpligtelse til at yde bistand på 10 % til Bredballe Pastorat. Vedr. denne forpligtelse er der tilknyttet et regulativ, som nærmere forklarer, hvad bistanden indebærer.

Stillingen er en fuldtidsstilling.

Som ny sognepræst får du et introduktionsforløb, hvor du får en mentor, der guider dig igennem i den første tid i embedet og sætter dig nærmere ind i de forskellige arbejdsopgaver, der er for en præst.

I Præsteforeningens medlemsblad kan du læse embedsbeskrivelsen fra menighedsrådet. Her kan du læse om sognet og om, hvilke tanker, menighedsrådet gør sig om det ledige embede.

Har du lyst til at læse mere om Nørremarks Sogn og Bredballe Sogn og hvordan kirkelivet m.v. er i sognene, kan vi anbefale, at du orienterer dig på sognenes hjemmeside:
Link til sognene hjemmeside: <https://www.noerremarkskirken.dk/> og <https://www.bredballekirke.dk/>

Embedsbeskrivelsen kan du også læse på Haderslev Stifts hjemmeside: https://www.haderslevstift.dk/aktuelt/ledige-stillinger.

Ansættelse og aflønning sker i henhold til den [gældende overenskomst for akademikere i staten med tilhørende protokollat.](https://cirkulaere.medst.dk/overenskomster-mv/ac/ac-overenskomsten/)

Ud over selve lønnen ydes et rådighedstillæg med et afrundet grundbeløb pr. 31. marts 2012 for en fuldtidsstilling på kr. 43.000,00 årligt. Ved deltidsansættelse vil der ske beregning af tillægget i forhold til ansættelseskvoten.

Du vil også få et særligt tillæg med et afrundet grundbeløb pr. 31. marts 2012 på kr. 11.100,00 årligt for en fuldtidsstilling. Ved deltidsansættelse vil der ske beregning af tillægget i forhold til ansættelseskvoten.

Stillingen er omfattet af reglerne om Ny Løn, hvorfor det er muligt at ønske en lønforhandling.

Der er ikke knyttet nogen tjenestebolig til stillingen.

Det forudsættes, at ansøgere har kørekort til almindelig bil (B) og er villig til at bruge egen bil i jobbet.

Er du endnu ikke ordineret, bedes du sende kopi af eksamenspapirer og attest fra Pastoralseminariet sammen med din ansøgning.

Hvis du indstilles til stillingen, vil der blive indhentet børneattest.

Både mænd og kvinder opfordres til at søge stillingen.

Er du interesseret i stillingen og ønsker at sende en ansøgning, bedes du kontakte både menighedsråd og provst for at aftale et tidspunkt for et besøg og en samtale, inden ansøgningsfristen udløber.

Er det første gang du søger embede, bedes du kontakte biskoppens sekretær for at aftale et tidspunkt for en samtale med biskop Marianne Christiansen, ligeledes inden ansøgningsfristen udløber*.*

Ansøgningen skal stiles til Kirkeministeriet, men skal sendes til biskoppen over Haderslev Stift pr. mail til: kmhad@km.dk og ansøgningen skal være biskoppen i hænde **senest opslagets udløbsdato kl. 15.00.**

Kontaktoplysninger MR-formand Helle Anneken Appel Laursen, Nørremarks Sogn
Telefon 21 77 12 64 ∙ E-mail: 9092hel@km.dk

Kontaktoplysninger provst Dorte Volck Paulsen, Vejle Provsti:
Telefon 29 46 71 01 ∙ E-mail: dkp@km.dk

Kontaktoplysninger Haderslev Stift
Telefon 74 52 20 25∙ E-mail: kmhad@km.dk

Kontaktoplysninger biskop Marianne Christiansen
v/bispesekretær Heidi Hinrichsen
Telefon 73 52 45 84∙ E-mail: hj@km.dk

Kontaktoplysninger biskop Marianne Christiansen
v/bispesekretær Susanne Skøtt:
Telefon 73 52 45 94∙ E-mail: susk@km.dk

Opslag af stillingen: 29. april 2025
Ansøgningsfrist: 19. maj 2025